### Vallekilde-Hørve Friskole april 2012

#### LÆSEPLAN FOR PRAKTISK-MUSISK UDTRYK

Basisfag er billedkunst, håndarbejde og sløjd.

Faget skal forstås i sammenhæng med Su. & Bev.

Alle elever møder PMU på tværs af alle fag, PMU-uger og majfest-ugen.

Herudover har indskolingen og mellemgruppen to ugentlige lektioner.  
 **Formål**

Formålet med undervisningen i PMU er, at eleverne tilegner sig kundskaber og færdigheder, der knytter sig til skabende og håndværksmæssig fremstilling ved at producere, opleve og analysere håndværk, at de bliver i stand til at reflektere og forstå kommunikation og udtryk igennem egen ide, planlægning og udførelse og ved at fremstille egne produkter af æstetisk, funktionel og kommunikativ værdi i et undervisningsmiljø, der kendetegnes ved ord som:  
virkelighedsnært, meningsfyldt, inspirerende og engagerende.

I arbejdet med billeder, kunst og (design) skal eleverne tilegne sig færdighed og viden om vores kultur.

Gennem udfordringer (ide – til produkt) skal eleverne gives mulighed for at opleve glæde, fællesskab og personligt engagement for at kunne tage stilling og handle samt erkende værdien ved æstetisk praktisk arbejde.

I videst muligt omfang tages der undervisningsmæssigt højde for at Vallekilde-Hørve Friskole profilerer sig med at have udeskole som en af vores læringsformer.

Bærende elementer i undervisningen er refleksion, dialog og at eleven indgår i et samarbejde og får medansvar ved medbestemmelse.

**Undervisningens udvikling mod slutmål:**

**Indskolingen bh.kl.-3.klasse:**

## **Billedkunst:**

## Plane billeder: f.eks. tusch, blyant, speedmarker, kul farvekridt, akrylfarve, pensel m.m.

## Forskellige papirkvaliteter.

Skitser, iagttagelsestegning, fantasibilleder.

Farvelære (farvecirklen, blande farver)

Collage (sanseoplevelser med forskellige materialer) – overlapninger.

Rumlige billeder: f.eks. ler og papmache.

Computerbilleder: enkle maleprogrammer.

Billedanalyse.

Plakatgrafik

Rollespil

**Håndarbejde:**

## f.eks. filtning, trådning af nål, fingerstrik/hækling, maling på stof, pileflet, skabe – se muligheder

**Sløjd:**

Fremstilling af brugsting: f.eks. pilefløjter, træknive, nøgleringe, skærebræt og lysholdere, fuglevoliere, kaninbure. Grøn sløjd. *Rollespil.*

*Gode vaner i omgang med værktøjet og værkstedet.*

**Drama:**

Dramaøvelser, hvor eleverne får indsigt om sig selv og hinanden, små skuespil, at eleverne lærer at udtrykke sig, stå over for hinanden, tale højt og tydeligt… rollespil med resten af skolen.

**Mellemgruppen 4.-6.klasse:**

**Billedkunst:**

Eleverne arbejder videre med færdighederne fra indskolingen.

Nye materialer/udtryksformer i mellemgruppen:

Akvarel, gips, tegneserier, plancher, dias, digitalkamera og præsentationsprogrammer.

Mindst en gang i løbet af mellemgruppen oplever eleverne et undervisningsforløb omhandlende en kunstner.

Rollespil.

**Håndarbejde:**

Undervisningsforløb med vægt på kulturhistorien. Praktisk arbejde med vævning, bånd, strikning, hækling, broderi, spinde, farvning (uld/stof), nålefiltning (skulptur, flade + tredimensionelt). Kendskab til symaskinen, mønsterbehandling, syning.

Små hobbyting til f.eks. jul og påske. Rollespil.

**Sløjd:**

Fremstilling af brugsting. Fuglekasser, skeer, vandrestok, træskulpturer, bue og pil.

Materiale- og værktøjskendskab: forskellige trætyper, save af forskellige typer, høvle, file, hamre, bor, knibe- og bidetænger, skruetrækkere og hjælpemidler som vinkel og skruetvinge. Kniv og økse.

Rollespil.

**Drama:**

Eleverne skal omkring grundlæggende øvelser, hvor de styrker deres bevidsthed om og beherskelse af teatrets grundelementer rum, figur og forløb

Igangsættende øvelser og dramalege, hvor eleverne styrker deres energi og koncentration, krop og stemme

Dramaøvelser, hvor eleverne får indsigt om sig selv og hinanden

Teaterøvelser, hvor eleverne styrker deres forståelse af og færdigheder i at arbejde med teater.

Dramaforløb, bl.a. til undersøgelse af emner og problemstillinger og som et led i en produktion samt rollespil.

**Overbygningen 7.-9.klasse:**

Deres timer ligger i skolens tværfaglige samarbejde ex.PMU-uger!! og projektarbejde.

**Billedkunst:**

Eleverne har nu kendskab til en lang række udtryksformer, som de arbejder videre med. Der arbejdes desuden meget med: perspektivtegning, studier af proportioner, linieforløb, rumskabende lys/skyggeforhold, fotocollager, computerbilleder, billedanalyse og eleverne bør aktivt tage del i hele udstillingsprocessen.

Mindst 1 gang i overbygningen vil eleverne besøge et kunstmuseum.

**Mediekendskab**:

Produktion (skoleradio, reklame eller andet) analyse og vurdering af medier + teoretiske overvejelser om bl.a. mediers historie og udviklingstendenser i nutiden og fremtiden.

**Håndarbejde:**

Der arbejdes især med beklædning og brugsting. Undervisningen planlægges ud fra følgende 5 virksomhedsformer:

* Den oplevelsesmæssige virksomhed (udflugt, dias, udstilling m. m)
* Den håndværksmæssige virksomhed (at bruge sine hænder til at fremstillig ting)
* Den udtryksmæssige virksomhed (farvevalg, det personlige præg)
* Den analytiske virksomhed (Hvordan afspejler f.eks. beklædning kulturelle forskelle?)
* Den kommunikative virksomhed (udstilling)

Rollespil.

**Sløjd:**

Sløjd og kunst**.** Der tilrettelægges forløb, hvor eleverne arbejder med collage, billedskæring, skulpturer, tømmerflåder, kastemaskiner, broer, bænke- og bordsæt. eller andet udtryk, hvor der eksperimenteres med materialer, strukturer, former og farver. Rollespil. Besøg på kunstmuseum kan også indgå i forløbet.

**Drama:**

Undervisningen leder frem mod, at eleverne har tilegnet sig kundskaber og færdigheder, der sætter dem i stand til at, fortælle en historie i dramatisk samspil, anvende dramatiske virkemidler, spille en figur i fiktivt rum, improvisere.

Eleverne tager stilling til at vurdere eget og andres dramaudtryk, vurdere professionelt teater.

Rollespil.

**PMU – slutmål**

Undervisningen skal lede frem mod, at eleverne har tilegnet sig kundskaber og færdigheder, der sætter dem i stand til at

* Udtrykke sig igennem skabende håndværksmæssigt arbejde.
* Forstå kreative processer, hvori der indgår inspiration, ideer, planlægning, udførelse og evaluering.
* Fremstille produkter efter egne ideer og med personligt præg og vælge og eksperimentere med materialer, teknikker, farver og funktion.
* Forholde sig til det færdige produkt ud fra en æstetisk, funktionel og kommunikativ synsvinkel.
* Inddrage og reflektere over forskellige udtryk i det praktiske arbejde.  
  Indtænke miljø og bæredygtighed i arbejdsprocessen og have kendskab til sikkerheds- og sundhedskrav og gode arbejdsstillinger, -teknikker og –vaner.